《李尚宝寄文正公遗书至》
明代·邵宝

死后谁知尚有书，符台缄至益沾裾。曾知此意吾多负，敢谓今人我不如。

春服从游诸子在，夜堂歌咏几年馀。篝灯再检平生藁，秋雨江南叹索居。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。